**Анализ на решението на задача  
лидери**

Числата от редицата ги зареждаме в масива *a*[].

Започваме да обхождаме редицата *a*[] в обратен ред (отдясно наляво) и разглеждаме най-големия елемент във всеки момент (текущ лидер). Ако открием по-голям (или следващ равен) елемент, той става новия текущ лидер. Всеки нов лидер записваме в масив *b*[], за да може накрая да отпечатаме всички лидери в обратна, спрямо откриването им, подредба. Този алгоритъм осигурява сложност О(n). При наивният подход (решение с двоен цикъл) сложността е O(n\*n).

*Автор: Емил Келеведжиев*