**ЗАДАЧА C4. Домашно**

Последното домашно на Петър по математика е посветено на аритметични действия с цели числа. На лист хартия са написани аритметични изрази от вида:

**<число><знак за аритметично действие><число>=**

Например: **314159-876543=**

Петър трябва да извърши аритметичното действие и да запише пресметнатия резултат след знака за равенство,:

**314159-876543=-562384**

Вечерта Петър решава задачите и записва резултатите след знака за равенство. На следващата сутрин, когато се подготвя за училище, с ужас установява, че сестричката му Зоя е открила домашното, като от всяко едно уравнение е избрала произволна цифра и я е заменила със символа **#** навсякъде в уравнението.

Например:**31#159-8765#3=-56238#**

Напишете програма **recover**, която да възстанови домашното на Петър.

**Вход:**

От единствения ред на стандартния вход се въвежда символен низ, който съдържа повреденото уравнение. Допустимите символи са: цифри **[0 ÷ 9]**, знаците за аритметични действия **[+, -, \*, /]**, знака за равенство **[=]** и символа **#**.

Уравнението е от вида:

**<число><знак за аритметично действие><число>=<число>**

Числото е съставено от цифри, може да започва със знак минус (**-)**, ако е отрицателно. Възможно е на места да присъства символа **#**, с който малката Зоя е подменила избраната цифра.

**Изход:**

На единствен ред на стандартния изход изведете цифрата, която възстановява равенството след като с нея заменим символа #, навсякъде в уравнението. Ако не съществува такава цифра, да се изведе думата “**wrong**”. Ако съществуват повече цифри, които възстановяват равенството, да се изведат всичките, в низходящ ред, разделени с интервал.

**Ограничения:**

Числата са в интервала: [-999999, 999999].

Гарантирано е, че входните данни са лексически и синтактично верни.

**Примери:**

|  |  |  |
| --- | --- | --- |
| **Пример №** | **Вход** | **Изход** |
| 1 | 1+1=# | 2 |
| 2 | 123\*45#=5#088 | 6 |
| 3 | -5#\*-1=5# | 9 8 7 6 5 4 3 2 1 0 |
| 4 | 19--45=5# | wrong |
| 5 | ##\*##=302# | 5 |