**Анализ на решението на задача  
Кодиране**

Програмата чете знак по знак от входа и броят на прочетените знаци се поддържа в брояча c. Използват се две променливи за прочетените знаци: в променливата *s* се съхранява последно прочетения знак, а в променливата *p* – предишно прочетения. Ако тези две променливи имат еднаква стойност, увеличаваме брояча *t*, който показва дължината на текущата подпоследователност от еднакви знаци. Ако стойностите на *s* и *p* не съвпадат, това означава че е завършена текущата подпоследователност от еднакви знаци и в променливата *d* трябва да добавим броя на цифрите на числото *t*, което показва броя на еднаквите знаци в завършената подпоследователност. Накрая програмата извежда разликата *c-d.*

*Емил Келеведжиев*