**Задача Е3. Кодиране**

**Автор: Емил Келеведжиев**

Понякога се използва следния метод за кодиране на последователности от букви:

1. Ако в последователността се среща буква X, която е оградена от различни за нея букви, или от началото, или от края на последователността, то X не се променя.

2. Ако в последователността се среща подпоследователност от няколко съседни еднакви букви YYY…YYY, които са оградени от различни за тях букви (или от началото, или от края на последователността), то тази подпоследователност YYY…YYY се заменя с число, равно на броя на буквите от подпоследователността YYY…YYY и отдясно на това число се долепя една буква от подпоследователността.

Например:

aaaaapbbbnnnnnnc се кодира като 5ap3b6nc

Напишете програма **code**, която намира разликата в броя на буквите от входната последователност и броя на знаците в кодираната последователност.

**Вход**

От първия ред на стандартния вход се въвежда последователност от малки латински букви, завършваща с точка. Точката във входната последователност не се брои и тя служи за отбелязване на края на входната последователност.

**Изход**

На единствения ред на стандартния изход програмата трябва да изведе едно цяло число – разликата между броя на буквите от входната последователност и броя на знаците в кодираната последователност.

**Ограничения**

1 ≤ брой букви във входната последователност ≤ 1 000 000

|  |  |  |
| --- | --- | --- |
| **Пример 1**  **Вход**  abcdddde.  **Изход**  2 | **Пример 2**  **Вход**  a.  **Изход**  0 | **Пример 3**  **Вход**  xxxxxx.  **Изход**  4 |